
26-TA-314: Noteikumu projekts (Jauns)
Kārtība, kādā apliecināmi dokumentu tulkojumi valsts valodā
TA saskaņojamie dokumenti
Noteikumu projekts 1.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Labklājības ministrija
Atzinums iesniegts
16.07.2026.
Atzinuma sniegšanas termiņš
16.07.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	1.
	Noteikumu projekts
7. Šo noteikumu 5.2., 5.4., 6.2. (izņemot prasību norādīt dokumenta tulkojuma pareizības apliecinātājas amatpersonas pilnu amata nosaukumu) un 6.3. apakšpunktā minētās prasības var nepiemērot, ja dokuments tiek parakstīts elektroniski.
	Priekšlikums
Gadījumā, ja dokuments (apliecinājums) tiek noformēts elektroniski un parakstīts ar elektronisko parakstu, tad tulkotājs jau ir identificējams un atsevišķi norādīt personas kodu nav nepieciešams. Līdz ar to lūgums izvērtēt, vai noteikumu projekta 7. punktu var papildināt arī ar atsauci uz noteikumu 5.3. apakšpunktu.
Piedāvātā redakcija
7. Šo noteikumu 5.2., 5.3., 5.4., 6.2. (izņemot prasību norādīt dokumenta tulkojuma pareizības apliecinātājas amatpersonas pilnu amata nosaukumu) un 6.3. apakšpunktā minētās prasības var nepiemērot, ja dokuments tiek parakstīts elektroniski.
	Aivis Lapinskis (LM)

	2.
	Noteikumu projekts
13. Ja dokumenta tulkojums, kam ir informatīva nozīme, nav saprotams, ir kļūdains vai ir strīds par tulkojuma saturu, institūcija, kurai šāds tulkojums ir iesniegts, to var nodot atpakaļ dokumenta iesniedzējam atkārtotai tulkošanai. Šādos gadījumos atkārtoti iesniegtā dokumenta tulkojuma pareizība apliecināma šo noteikumu 5. vai 6. punktā noteiktajā kārtībā.
	Priekšlikums
Ierosinām precizēt formulējumu "ja tulkojums ir kļūdains", jo nav skaidrs, pēc kādiem kritērijiem tiks konstatēta tulkojuma kļūdainība. Tiesiskās noteiktības nolūkā būtu apsverams paredzēt objektīvāku kritēriju (piemēram, institūcijai rodas pamatotas šaubas par tulkojuma pareizību).

